CELEX: 32018D0911
Language: da
Date: 2018-06-25 00:00:00
Title: Kommissionens gennemførelsesafgørelse (EU) 2018/911 af 25. juni 2018 om midlertidige beskyttelsesforanstaltninger for at forhindre spredning af fåre- og gedepest i Bulgarien (meddelt under nummer C(2018) 4071) (EØS-relevant tekst.)

26.6.2018   
            
            
               DA
            
            
               Den Europæiske Unions Tidende
            
            
               L 161/67
            
         KOMMISSIONENS GENNEMFØRELSESAFGØRELSE (EU) 2018/911
   af 25. juni 2018
   om midlertidige beskyttelsesforanstaltninger for at forhindre spredning af fåre- og gedepest i Bulgarien
   
      
         (meddelt under nummer C(2018) 4071)
      
   
   (Kun den bulgarske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 3,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 3, og
   ud fra følgende betragtninger:
   
               (1)
            
            
               Fåre- og gedepest (PPR) er en alvorlig virussygdom hos små drøvtyggere, nemlig får og geder, som primært overføres ved direkte kontakt. Sygeligheden og dødeligheden som følge af PPR kan være meget høj, især i områder, hvor PPR forekommer for første gang, og kan have alvorlige økonomiske konsekvenser for landbrugssektoren. PPR kan ikke overføres til mennesker. PPR er endemisk i mange lande i Afrika, Mellemøsten og Asien, og den er yderst problematisk i forhold til dyresundheden og -velfærden.
            
         
               (2)
            
            
               Ved Rådets direktiv 92/119/EØF (3) er der fastsat generelle foranstaltninger til bekæmpelse af visse dyresygdomme, herunder PPR. Disse omfatter bekæmpelsesforanstaltninger, som skal gennemføres i tilfælde af mistanke om og bekræftelse af PPR på en bedrift. Disse bekæmpelsesforanstaltninger omfatter også afgrænsning af beskyttelses- og overvågningszoner (»beskyttelses- og iagttagelsesdistrikter«) omkring udbruddene og andre, supplerende foranstaltninger, der skal forhindre spredning af sygdommen.
            
         
               (3)
            
            
               Hvis der konstateres et udbrud af PPR eller infektion med PPR-virus i et PPR-frit land eller en PPR-fri zone, og der gennemføres sanering, sker generhvervelse af fri status i overensstemmelse med artikel 14.7.7 i 2017-udgaven af sundhedskodeksen for terrestriske dyr (i det følgende benævnt »kodeksen«) fra Verdensorganisationen for Dyresundhed (OIE) (4) seks måneder efter slagtning af det sidste tilfælde, forudsat at kodeksens artikel 14.7.32 er overholdt.
            
         
               (4)
            
            
               Den 23. juni 2018 underrettede Bulgarien Kommissionen og de øvrige medlemsstater om tre udbrud af PPR på bedrifter med små drøvtyggere i Bolyarovo kommune i regionen Yambol i Bulgarien.
            
         
               (5)
            
            
               Bulgarien har gennemført de bekæmpelsesforanstaltninger, der er foreskrevet ved direktiv 92/119/EØF, idet landet først og fremmest har gennemført sanering af inficerede besætninger og afgrænset beskyttelses- og overvågningszoner omkring udbruddene i overensstemmelse med nævnte direktiv. Overvågningen er desuden blevet intensiveret i de kommuner, der grænser op til de sygdomsramte zoner, samt i kommunerne langs Unionens grænser med tredjelande, der ikke er frie for PPR.
            
         
               (6)
            
            
               Ud over de ved direktiv 92/119/EØF fastlagte foranstaltninger er det nødvendigt at træffe midlertidige beskyttelsesforanstaltninger for at forhindre spredning af PPR. Med henblik på at forhindre spredning af PPR til andre områder af Bulgarien og til andre medlemsstater og tredjelande, især via handel med små drøvtyggere og avlsmateriale herfra, bør afsendelse af sendinger af små drøvtyggere og markedsføring af visse produkter fra små drøvtyggere derfor holdes under kontrol.
            
         
               (7)
            
            
               I afventning af mødet i Den Stående Komité for Planter, Dyr, Fødevarer og Foder bør Kommissionen i samarbejde med den pågældende medlemsstat træffe midlertidige beskyttelsesforanstaltninger over for fåre- og gedepest i Bulgarien.
            
         
               (8)
            
            
               Situationen tages op til fornyet gennemgang på næste møde i Den Stående Komité for Planter, Dyr, Fødevarer og Foder, og foranstaltningerne tilpasses om nødvendigt —
            
         VEDTAGET DENNE AFGØRELSE:
   Artikel 1
   Ved denne afgørelse fastsættes der midlertidige beskyttelsesforanstaltninger for at forhindre spredning af fåre- og gedepest i Unionen.
   Den finder anvendelse på små drøvtyggere og på sæd, æg og embryoner fra disse dyr samt visse varer fremstillet af disse dyr.
   Artikel 2
   1.   I denne afgørelse forstås ved:
   a)   »små drøvtyggere«: alle får eller geder
   b)   »uforarbejdede animalske biprodukter«: animalske biprodukter som defineret i artikel 3, nr. 1), i Europa-Parlamentets og Rådets forordning (EF) nr. 1069/2009 (5)
   
   2.   Derudover gælder definitionerne i bilag I til Europa-Parlamentets og Rådets forordning (EF) nr. 853/2004 (6).
   Artikel 3
   Bulgarien forbyder afsendelse af følgende varer fra regionen Yambol til andre dele af Bulgarien, til andre medlemsstater og til tredjelande:
   
               a)
            
            
               små drøvtyggere
            
         
               b)
            
            
               sæd, æg og embryoner fra små drøvtyggere.
            
         Artikel 4
   1.   Bulgarien forbyder markedsføring uden for regionen Yambol af følgende varer fremstillet af små drøvtyggere fra regionen Yambol:
   
               a)
            
            
               fersk kød
            
         
               b)
            
            
               hakket kød og tilberedt kød fremstillet af kød som omhandlet i litra a)
            
         
               c)
            
            
               kødprodukter og behandlede maver, blærer og tarme til konsum, der er fremstillet af kød som omhandlet i litra a) og ikke har været underkastet en behandling til fjernelse af specifikke dyresundhedsmæssige risici i overensstemmelse med bilag III til Rådets direktiv 2002/99/EF (7)
               
            
         
               d)
            
            
               rå mælk og mejeriprodukter, der ikke har været underkastet en behandling i hermetisk lukkede beholdere, hvis F0-værdi er på mindst 3,00, som beskrevet i bilag III til direktiv 2002/99/EF
            
         
               e)
            
            
               produkter, der indeholder råvarer som omhandlet i litra a)-d)
            
         
               f)
            
            
               uforarbejdede animalske biprodukter.
            
         2.   Uanset forbuddet i stk. 2, litra f), kan den kompetente myndighed tillade afsendelse under officielt tilsyn af uforarbejdede animalske biprodukter bestemt til forarbejdning eller bortskaffelse på et anlæg, som af myndigheden er godkendt til dette formål, inden for Bulgariens grænser, jf. artikel 4, stk. 4, i forordning (EF) nr. 1069/2009.
   Artikel 5
   Denne afgørelse finder anvendelse indtil den 23. december 2018.
   Artikel 6
   Denne afgørelse er rettet til Republikken Bulgarien.
   
      Udfærdiget i Bruxelles, den 25. juni 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (EFT L 62 af 15.3.1993, s. 69).
   
      (4)  http://www.oie.int/index.php?id=169&L=0&htmfile=chapitre_ppr.htm.
   
      (5)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).
   
      (6)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
   
      (7)  Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (EFT L 18 af 23.1.2003, s. 11).